b'\n_START_ARTICLE_\nErawan-helligdommen\n_START_PARAGRAPH_\nErawan-helligdommen er en hinduisk helligdom  i Bangkok i Thailand med en statue av Phra Phrom, den thailandske versjonen av den hinduiske skaperguden Brahma. Helligdommen befinner seg n\xc3\xa6r Grand Hyatt Erawan Hotel ved Ratchaprasong-krysset i distriktet Pathum Wan. Den er en popul\xc3\xa6r turistattraksjon. _NEWLINE_Erawan-helligdommen ble bygd i 1956 som del av det statseide Erawan Hotel for \xc3\xa5 eliminere den d\xc3\xa5rlige karma man antok var oppst\xc3\xa5tt ved det at man la hotellets grunnstein p\xc3\xa5 feil dato.'